আর বসতি বলতে কালাপোখরি। ধীরেসুস্থে উঠব মনে করলে এখানেও এক দিন জিরিয়ে নেওয়া ভাল। তা হলে পরের দিন দুপুরের আগে সান্দাকফু পৌঁছে যাওয়া যায়। কালাপোখরি বেশ ছড়ানো বড় একটা গ্রাম। থাকার জায়গাও প্রচুর। গ্রামে ঢুকতেই একটা মাঝারি সাইজের পুকুর পড়বে। চারিদিকে বহু পুরনো, রং চটে যাওয়া ফ্ল্যাগ টাঙানো। হলের রংটাও ঘোলাটে। কেন কালো বলে সে ইতিহাস জানা হয়নি। তবে পুকুরটা এদের কাছে খুবই পবিত্র।